# Azərbaycan Respublikası vergilər nazirinin 06 mart 2013-cü il tarixli 1317040100206300 №-li əmri ilə təsdiq edilmişdir

# “Vergi ödəyicisinin, onun filialının, nümayəndəliyinin və ya digər təsərrüfat subyektinin (obyektinin) fəaliyyətinin və digər vergi tutulan əməliyyatlarının bərpası haqqında arayış” formasının doldurulması

# QAYDASI

#  “Vergi ödəyicisinin, onun filialının, nümayəndəliyinin və ya digər təsərrüfat subyektinin (obyektinin) fəaliyyətinin və digər vergi tutulan əməliyyatlarının bərpası haqqında arayış” forması vergi ödəyicisinin, habelə onun filialının, nümayəndəliyinin və təsərrüfat subyektinin (obyektinin) fəaliyyətinin və digər vergi tutulan əməliyyatlarının bərpası barədə vergi orqanını məlumatlandırmaq məqsədilə vergi ödəyicisinin və ya onun filialının, nümayəndəliyinin və ya təsərrüfat subyektinin (obyektinin) olduğu yer üzrə vergi orqanına təqdim edilir. Arayış forması 6 bölmədən ibarətdir.

#  “1. Arayışın təyinatı” bölməsi doldurularkən onun doldurulma səbəbindən (təyinatından) asılı olaraq müvafiq xanada işarə edilir. Vergi ödəyicisi bütün sahibkarlıq fəaliyyətini və vergi tutulan digər əməliyyatlarını bərpa etdikdə 1.1 sətrindəki xanada, filialının, nümayəndəliyinin və ya digər təsərrüfat subyektinin (obyektinin) fəaliyyətini bərpa etdikdə isə 1.2 sətrindəki xanada “X “ işarəsi qeyd edilir.

#  “2. Arayışın təqdim edildiyi vergi orqanı” bölməsində müvafiq vergi orqanının adı 2.1 sətrindəki xanalarda göstərilir.

#  “3. Vergi ödəyicisi və ya onun filialı, nümayəndəliyi və ya digər təsərrüfat subyekti (obyekti) haqqında məlumat” bölməsində vergi ödəyicisi bütün sahibkarlıq fəaliyyətini bərpa etdikdə (1.1 sətrindəki xanada işarə etmiş vergi ödəyicisi) 3.1 sətrindəki xanada 10 rəqəmli VÖEN-ini, 3.2 sətrindəki xanada isə qısaldılmış adını qeyd edir. Vergi ödəyicisi fiziki şəxs olduqda 3.2 sətrindəki xanada adının baş hərfini və tam soyadını göstərir. Bu halda 3.3 və 3.4 sətirlərindəki xanalar doldurulmur. Fəaliyyətin bərpası vergi ödəyicisinin filialına, nümayəndəliyinə və ya digər təsərrüfat subyektinə (obyektinə) aid olduqda, 3.3 və 3.4 sətirlərindəki xanalarda müvafiq olaraq fəaliyyəti bərpa olunan filialın, nümayəndəliyin və ya təsərrüfat subyektinin (obyektinin) 15 rəqəmli kodu və adı göstərilir.

#  “4. Arayışın məzmunu” bölməsində 4.2 sətrində xanaya tarix (gün, ay və il) yazılmaqla fəaliyyətə başlanma göstərilir.

#  “5. Arayışı təqdim edən şəxs” bölməsində vergi ödəyicisi və ya onun təsərrüfat subyektinin rəhbəri (arayışı verməyə səlahiyyəti olan şəxs) 5.1, 5.2 və 5.3 sətirlərdəki xanalara öz soyadını, adını və atasının adını qeyd edir. 5.4 sətrə uyğun xanaya arayışın doldurulma tarixi qeyd edilir və 5.5 sətirdə imza (əgər varsa möhürlə də) ilə təsdiq edilir.

#  “6. Vergi orqanının qeydləri” bölməsi vergi orqanının vəzifəli şəxsi tərəfindən doldurulur.

#  Arayışda tarixlərin və rekvizitlərin boş saxlanılmasına yol verilmir.

 Arayışın bütün rekvizitləri azərbaycan dilində (latın qrafikası) böyük çap hərfləri ilə qara və ya tünd göy rəngli qələmdən istifadə edərək yazılmalıdır. Arayışın karandaşla doldurulmasına icazə verilmir.

\_\_\_\_\_\_\_\_\_\_\_